岳凌霄（），字抑生，号广霞，河南归德府获嘉县人，明朝政治人物。
生平.进士岳九逵之子。年十三入里选，有声，学使器重之。二十四举于乡，天启五年（1625年）成乙丑科进士，初授宣城县知县，邑繁剧难治，又多大姓为梗，汤太史者势焰尤赫，凌霄性严介，不俯就。七年（1627年）丁卯分校南闱，时魏珰势正炽，拟题诸公欲逢迎权贵，凌霄执议甚正，典试者不能屈。调武进县，武邑积弊，大姓拥不税之田，细民供无田之赋，凌霄为均苦乐，平隐占，武民德之。巨商吴姓鸩妾，陷其邻丁某，凌霄审得其情，冤遂伸。恶少辈以强奸